CELEX: 32010D0373
Language: hr
Date: 2010-07-01 00:00:00
Title: 2010/373/EU: Odluka Komisije od 1. srpnja 2010. o izmjeni Odluke 2004/452/EZ o utvrđivanju popisa tijela čiji istraživači mogu pristupiti povjerljivim podacima u znanstvene svrhe (priopćena pod brojem dokumenta C(2010) 4385)  Tekst značajan za EGP

16/Sv. 003
            
            
               HR
            
            
               Službeni list Europske unije
            
            
               94
            
         32010D0373
   
               L 169/19
            
            
               SLUŽBENI LIST EUROPSKE UNIJE
            
            
               01.07.2010.
            
         
      ODLUKA KOMISIJE
   
   od 1. srpnja 2010.
   o izmjeni Odluke 2004/452/EZ o utvrđivanju popisa tijela čiji istraživači mogu pristupiti povjerljivim podacima u znanstvene svrhe
   (priopćena pod brojem dokumenta C(2010) 4385)
   (Tekst značajan za EGP)
   (2010/373/EU)
   EUROPSKA KOMISIJA,
   uzimajući u obzir Ugovor o fukcioniranju Europske unije,
   uzimajući u obzir Uredbu (EZ) br. 223/2009 Europskog parlamenta i Vijeća od 11. ožujka 2009. o europskoj statistici (1), a posebno njezin članak 23.,
   budući da:
   
               (1)
            
            
               Uredba Komisije (EZ) br. 831/2002 od 17. svibnja 2002. o provedbi Uredbe Vijeća (EZ) br. 322/97 o statistici Zajednice u pogledu pristupa povjerljivim podacima u znanstvene svrhe (2), u smislu omogućavanja donošenja statističkih zaključaka u znanstvene svrhe, utvrđuje uvjete pod kojima se može odobriti pristup povjerljivim podacima koji se prenose tijelu Zajednice te pravila za suradnju između Zajednice i nacionalnih tijela kako bi se takav pristup olakšao.
            
         
               (2)
            
            
               Odluka Komisije 2004/452/EZ (3) utvrdila je popis tijela čiji istraživači mogu pristupiti povjerljivim podacima u znanstvene svrhe.
            
         
               (3)
            
            
               Sveučilište Sabanci, Tuzla/Istanbul, Turska, Sveučilište McGill, Montreal, Kanada te Uprava za gospodarske usluge i strukturne reforme Glavne uprave Europske Komisije za gospodarska i financijska pitanja, smatraju se tijelima koja su ispunila potrebne uvjete i stoga bi ih trebalo dodati popisu agencija, organizacija i institucija iz članka 3. stavka 1. točke (e) Uredbe (EZ) br. 831/2002.
            
         
               (4)
            
            
               Mjere predviđene ovom Odlukom u skladu su s mišljenjem Odbora za europski statistički sustav (Odbor ESS),
            
         DONIJELA JE OVU ODLUKU:
   Članak 1.
   Prilog Odluci 2004/425/EZ zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 1. srpnja 2010.
      
         
            Za Komisiju
         
         Olli REHN
         
         
            Član Komisije
         
      
   
   
      (1)  SL L 87, 31.3.2009., str. 164.
   
      (2)  SL L 133, 18.5.2002., str. 7.
   
      (3)  SL L 156, 30.4.2004., str. 1.
   PRILOG
   
      
         „PRILOG
         
            Tijela čiji istraživači mogu pristupiti povjerljivim podacima u znanstvene svrhe
         
         Europska središnja banka
         Španjolska središnja banka
         Talijanska središnja banka
         Sveučilište Cornell (država New York, Sjedinjene Američke Države)
         Department of Political Science, Baruch College, Sveučilište grada New Yorka (država New York, Sjedinjene Američke Države)
         Njemačka središnja banka
         Odjel za analizu politike zapošljavanja, Glavna uprava Europske Komisije za zapošljavanje, socijalna pitanja i jednake mogućnosti
         Sveučilište u Tel Avivu (Izrael)
         Svjetska banka
         Center of Health and Wellbeing (CHW) pri Woodrow Wilson School of Public and International Affairs, Sveučilište Princeton, New Jersey, Sjedinjene Američke Države
         Sveučilište u Chicagu (UofC), Illinois, Sjedinjene Američke Države
         Organizacija za gospodarsku suradnju i razvoj (OECD)
         Family and Labour Studies Division of Statistics Canada, Ottawa, Ontario, Kanada
         Odjel za ekonometriju i statističku potporu borbi protiv prijevara (ESAF), Zajednički istraživački centar Europske Komisije
         Odjel za potporu europskom istraživačkom prostoru (SERA), Zajednički istraživački centar Europske Komisije
         Research Chair za Kanadu u School of Social Science pri Atkinson Faculty of Liberal and Professional Studies na York University, Ontario, Kanada
         Sveučilište Illinois u Chicagu (UIC), Chicago, Sjedinjene Američke Države
         Rady School of Management pri University of California, San Diego, Sjedinjene Američke Države
         Uprava za istraživanje, studiranje i statistiku (Direction de l’Animation de la Recherche, des Études et des Statistiques — DARES) pri Ministarstvu rada, radnih odnosa i solidarnosti, Pariz, Francuska
         Research Foundation pri Sveučilištu države New York (RFSUNY), Albany, Sjedinjene Američke Države
         Finski centar za mirovinsko osiguranje (Eläketurvakeskus – ETK), Finska
         Uprava za istraživanje, studiranje, vrednovanje i statistiku (Direction de la Recherche, des Études, de l’Évaluation et des Statistiques — DREES) pri Ministarstvu rada, socijalnog dijaloga i solidarnosti, Ministarstvu zdravstva, mladeži i sporta i Ministarstvu za proračun, javne financije i državnu reformu, Pariz, Francuska
         Sveučilište Duke (DUKE), Sjeverna Karolina, Sjedinjene Američke Države
         Zavod za socijalno osiguranje Finske (Kansaneläkelaitos – KELA), Finska
         Hebrejsko sveučilište u Jeruzalemu (HUJI), Izrael
         Savezni javni ured za socijalno osiguranje, Belgija
         Sveučilište Sabanci, Tuzla/Istanbul, Turska
         Sveučilište McGill, Montreal, Kanada
         Uprava za gospodarske usluge i strukturne reforme, Glavna uprava Europske Komisije za gospodarska i financijska pitanja”